***Durante la tormenta*** é un filme español de misterio e drama de 2018 dirixido e coescrito por Oriol Paulo e protagonizada por Adriana Ugarte e Chino Darín. A súa duración é de 128 minutos e o súa lingua orixinal é a castelá. A súa data de estrea foi o 13 de novembro do 2018 en España, e internacionalmente a través de Netflix o 22 de marzo de 2019. Este filme está presente nos Premios Goya de 2019.

Sinopse
-------

Unha misteriosa interferencia entre dous tempos provoca que Vera, unha nai felizmente casada, salve a vida dun rapaz que viviu na súa casa 25 anos antes. Pero as consecuencias da súa boa acción dá lugar a unha reacción en cadea que provoca unha nova realidade onde a súa filla nunca nacera.

A noite da caída do muro de Berlín, Nico quedara só na súa casa, tras ter despedido á súa nai rumbo ao traballo. O rapaz tiña o propósito de usar a videocámara e o televisor para gravar as súas covers musicais e así poder conseguir ser unha grande estrela do rock. Pero, mentres o facía, Nico escoita ruídos provenientes da casa dos seus veciños (Ángel e Hilda) e o rapaz decide marchar da súa casa para ver que sucede, e é cando descobre o cadáver de Hilda. Nico escapa moi asustado tras ser sorprendido por Ángel e termina arrollado por unha ambulancia. O sentimento de culpa de Ángel ou as indagacións da policía fixeron que este confesase que el matara á súa esposa. Esta é a Liña do Tempo 1, na que Nico morre, Ángel vai á cadea, Vera é enfermeira e ten a Gloria (a súa filla).

A pesar de estaren separados por 20 anos de diferenza, a calidade única da tormenta permitiu que as ondas electromagnéticas xeradas tanto en 1989 como en 2009 se cruzasen permitindo unha comunicación efectiva entre Nico e Vera a través dun aparato como un televisor. Aquí se crea unha segunda liña do tempo: a Liña do Tempo 2, onde os feitos que vimos na Liña do Tempo 1 modifícanse: Ángel está libre, Vera é neurocirurxiá, Gloria non existe e Nico non morrera e obsesionouse con coñecer á muller do futuro, tendo como pista tan só a estación de Valpineda. Cando a viu decidiu ocupar o lugar fronte ela no tren, evitando o seu encontro inicial con Aitor, o seu marido na Liña do Tempo 1.

Vera logra evitar que Nico vaia á casa de Ángel e, ao saír da rúa, evita ser arrollado pola ambulancia. Nico, inicialmente cre que soñara terse comunicado con ela, a muller do futuro, que vive na súa mesma casa. Pero logo comproba que ela dixera a verdade, cando un raio cae na súa escola e as clases son suspendidas. Nico intenta comunicarse con Vera novamente pero resúltalle imposible e, eventualmente, decide botar unha ollada á casa de Ángel. Ao entrar, observa que Hilda non marchara a ningún lado, senón que está morta e logo ve como Ángel corta o seu cadáver en pedazos para metelo nunha maleta. Nico escóndese debaixo dunha cama para non ser sorprendido por Ángel e termina encontrando un reloxo de ouro.

Ao final do filme chegamos á Liña do Tempo 3, que se parece moito á Liña do Tempo 1, pero con algunhas diferenzas: Nico segue vivo, Ángel está libre e casara con Clara e criou a Aitor e nunca soubo que sucedeu con Hilda Weiss.

Personaxes
----------

* Adriana Ugarte como Vera Roy.
* Chino Darín como Inspector Leyra.
* Álvaro Morte como David Ortiz.
* Javier Gutiérrez como Ángel Prieto.
* Miquel Fernández como Aitor Medina.
* Marco de Francisco como Aitor Medina (neno).
* Nora Navas como Clara Medina.
* Julio Bohigas-Couto como Nico Lasarte.
* Mima Riera como María Lasarte.
* Francesc Orella como Doutor Fell.
* Albert Pérez como Román.
* Clara Segura como Hilda Weiss.
* Silvia Alonso como Mónica.
* Aina Clotet como Úrsula.
* Ana Wagener como Inspectora Dimas.
* Ruth Llopis como Profesora Miranda.
* Belén Rueda como Dra. Sardón.

Espazo e tempo
--------------

A historia ten lugar en Barcelona, España, en dous puntos cronolóxicos separados por 20 anos, o primeiro, cuxo protagonista é Nico Lasarte, empezando o día que caeu o muro de Berlín, o 9 de novembro de 1989; e, o segundo, cuxa protagonista é Vera Roy, empezando o 9 de novembro de 2009.

Notas
-----

1. ↑  "Oriol Paulo dirige 'Durante la tormenta': "No hay nada más grande en el mundo que el amor de una madre"". *www.culturaocio.com* (en castelán). Europa Press. 2018-11-28. Consultado o 2019-05-06.
2. ↑  SensaCine. "Durante la tormenta" (en castelán). Consultado o 2019-05-06.
3. ↑  "Mirage". *Netflix*. Consultado o 8 de xuño de 2019.
4. ↑  Radulovic, Petrana (20 de febreiro de 2019). "Every movie and show coming to Netflix in March". *Polygon*. Consultado o 10 de xuño de 2019.
5. ↑  "Durante la tormenta » Premios Goya 2019". *premiosgoya.com* (en castelán). Consultado o 2019-05-06.
6. ↑  "7 curiosidades de 'Durante la tormenta'". *entretenimiento.facilisimo.com*. Consultado o 2019-05-06.

Véxase tamén
------------

### Ligazóns externas

* 

* *Durante la tormenta* na IMDb *(en inglés)*.
* Ficha en RottenTomatoes *(en inglés)*

|  |  |
| --- | --- |
| Control de autoridades | 
* Wd: Q59707291
* AlloCiné: 253259
* FilmAffinity: 493283
* IMDb: tt6908274
* LUMIERE: 79685
* OFDb: 323119
* Rotten Tomatoes: mirage\_2019
* Synchronkartei: 43157
* TheNumbers: Durante-la-tormenta-(Spain)(2018)
* TMDb: 529216

 |